钦定古今图书集成/理学汇编/文学典/第104卷 > 吴芊
## 钦定古今图书集成/理学汇编/文学典/第104卷 > 吴芊

按《江南通志》：“芊字蔓之，丹徒人。少工举子业，读书僧
寺中，虀粥布衣，足不窥园者十年，遂穷六经子史，为
古文诗歌，专师柳子厚。以贡司训海阳，文教蔚起。署
邑篆，期年平反数狱，始终不取一赎锾。御史中丞荐
之，告归。筑草堂，吟咏其中，过其庐者靡不矜式之。工
五七言律，有遗稿行世。”